उत्तर प्रदेश में कानपुर के अनवरगंज क्षेत्र में सशस्त्र हमलावरों ने सोमवार को एक चमड़ा व्यापारी की गोली मारकर हत्या कर दी। पुलिस के अनुसार अनवरगंज इलाके के दलेलपुरवा में चार बदमाशों ने चमड़ा व्यापारी बरखुरदार को गोली मार दी। उसे गंभीर हालत में व्यापारी को हेलट अस्पताल में भर्ती कराया गया जहां उसकी मृत्यु हो गई। हत्या का कारण आपसी रंजिश बताया जा रहा है। बरखुरदार अपराधी प्रवृति का था और उसके खिलाफ हत्या समेत अन्य अपराधों के कई मामले दर्ज थे। इस सिलसिले में चार लोगों को नामजद किया गया है।